Държавен вестник, бр. 27, 2007 г., стр. 13

Б Р О Й  27
Д Ъ Р Ж А В Е Н   В Е С Т Н И К
С Т Р .  13
Трябва да отбележим, че тази процедура, след
като веднъж е договорена, няма да се отрази на
срокове за изтриване на информацията, пред-
видени по Конвенцията за Европол, които ще
продължат да текат от датата, когато информа-
цията е била предоставена или включена в ня-
коя от базите данни на Европол.
Надявам се да съм Ви предоставил доста-
тъчно информация по тези три въпроса и ако
това е приемливо за Министерството на вън-
шните работи на Република България, предла-
гам това писмо и потвърждаващото писмо на
Министерството на външните работи на Репуб-
лика България да съставлява споразумение
между правителството на Република България
и Европейската полицейска служба.
Европейската полицейска служба се ползва
от възможността да поднови пред Посолството
на Република България своите уверения в най-
висока почит.
С уважение:
Макс-Петер Ратцел,
директор
РЕПУБЛИКА БЪЛГАРИЯ
Заместник министър-председател
и министър на външните работи
№ 55-73-66
София, 11 декември 2006 г.
Г-н Макс-Питър Ратцел
Директор на Европол
Уважаеми господин Ратцел,
Имам честта да потвърдя получаването на
Ваше писмо № LA-06-171817 от 29 септември
2006 г., с което от името на Европейската поли-
цейска служба предлагате да бъде сключено
Споразумение между правителството на Репуб-
лика България и Европейската полицейска
служба със следния текст:
“Ваше Превъзходителство,
Пиша Ви в контекста на присъединяването
на България към Конвенцията за Европейската
полицейска служба (Европол) и по-специално
относно три специфични въпроса, които бяха
идентифицирани от експертите от България и
Европол, работещи по проекта за разширяване
на Европол. Тези три въпроса се отнасят съот-
ветно до: а) възможния преходен период между
членството в ЕС и членството в Европол; б)
прекратяване действието на съществуващото
Споразумение за сътрудничество, и в) споразу-
мение за прехвърляне на отговорността относно
определена информация, предоставена от Бъл-
гария преди нейното присъединяване към Кон-
венцията за Европол. На всеки от тези три въп-
роса ще се спра  в отделни параграфи по-долу.
Що се отнася до възможния преходен период
между присъединяването на България към ЕС и
нейното присъединяване към Конвенцията за
Европол, на политическо ниво може де се реши
да не се прилага тримесечният период, предви-
ден в чл. 46, ал. 4 от Конвенцията за Европол по
силата на изменящ акт, както е предвидено в чл.
3, ал. 3 от Акта относно условията за присъеди-
няване на Република България към Договора за
присъединяване към Европейския съюз. С ог-
лед на тази несигурност, както и на Споразуме-
нието за сътрудничество между Република Бъл-
гария и Европейската полицейска служба, в сила
от 25 август 2003 г., трябва да потвърдим про-
дължаващото прилагане на посоченото Спора-
зумение през преходния период, ако има такъв,
каквато е и първата цел на настоящото писмо.
Ще Ви бъдем благодарни, ако потвърдите, че
споделяте това виждане относно необходимост-
та от продължаване действието на споразумени-
ето за сътрудничество по време на възможния
преходен период.
На второ място, ние трябва да гарантираме,
че действието на  споразумението ще бъде прек-
ратено от деня, в който Конвенцията за Евро-
пол ще влезе в сила за Република България;
предвид споменатата несигурност изглежда най-
разумно с настоящото писмо да се договори
прекратяване на действието на споразумение-
то от датата, на която Конвенцията за Европол
влиза в сила за Република България. Отново ще
бъдем благодарни, ако потвърдите, че споделя-
те разбирането, че от деня, в който Конвенци-
ята за Европол влезе в сила по отношение на
Република България, действието на споразуме-
нието за сътрудничество ще бъде прекратено.
И на последно място, както беше договоре-
но от определените експерти от България и
Европол, които работят по проекта за разши-
ряване на Европол, е необходимо да бъде пос-
тигнато споразумение относно отговорността
за информацията, която България е предоста-
вила по силата на Споразумението за сътруд-
ничество, към момента на присъединяване към
Конвенцията за Европол. В Конвенцията ясно
е предвидено, че цялата информация, предоста-
вяна от България след нейното присъединява-
не към Конвенцията за Европол, ще бъде обект
на правилата, предвидени в тази конвенция. По
отношение на информацията, предоставена
преди присъединяването на България към Кон-
венцията, но относно времето след присъеди-
няването є, предлагаме следното:
•
Всяка информация, предоставена от Бъл-
гария по силата на Споразумението за сът-
рудничество и въведена в информацион-
ната система, трябва да бъде описана и в
съответствие със съгласието на България,
изразено в официалния отговор на това
писмо, и да продължи да бъде съхранява-
на от Европол; независимо от това отго-
ворността за всяка такава информация ще
бъде прехвърлена на България в съответ-
ствие с разпоредбите на чл. 15 от Конвен-
цията за Европол от датата на присъеди-
няване към Конвенцията за Европол.